CELEX: 
Language: sl
Date: 2017-02-28 00:00:00
Title: DELEGIRANA UREDBA KOMISIJE (EU) …/… o razvrstitvi lastnosti vodoravnega posedanja in kratkoročne absorpcije vode za toplotnoizolacijske razsute celulozne proizvode na podlagi EN 15101-1 v skladu z Uredbo (EU) št. 305/2011 Evropskega parlamenta in Sveta

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Uredba (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS
                  1
                priznava dve glavni možnosti za določitev razredov lastnosti v zvezi z bistvenimi značilnostmi gradbenih proizvodov. V skladu s členom 27(1) in členom 60(f) se to lahko opravi z delegiranimi akti Komisije, člen 27(2) pa za ta namen omogoča uporabo harmoniziranih standardov na podlagi spremenjenega mandata. V skladu s prvim pododstavkom člena 27(2) velja, da kadar Komisija določi take razrede, evropski organi za standardizacijo navedene razrede uporabijo v harmoniziranih standardih.
            
            
               V skladu z opredelitvijo iz člena 2(7) Uredbe (EU) št. 305/2011 „razred“ pomeni območje ravni lastnosti gradbenega proizvoda od najniže do najvišje vrednosti. Razredi iz Uredbe (EU) št. 305/2011 torej vedno izražajo dani razpon določenih lastnosti proizvoda.
            
            
               Poleg tega Uredba (EU) št. 305/2011 v nasprotju s predhodno Direktivo Sveta 89/106/EGS ne razlikuje med različnimi vrstami razredov glede na njihov izvor. Razrede lastnosti, ki jih določi Komisija, in razrede, ki jih določijo evropski organi za standardizacijo, je zato treba priznavati in spoštovati na enak način. 
            
            
               Poleg tega bi moralo biti razvrščanje lastnosti odprto, da bi obsegalo vse mogoče ravni lastnosti v zvezi z določeno bistveno značilnostjo proizvodov, ki jih zajema zadevni standard. V nasprotnem primeru bi bila hkrati določena tudi mejna vrednost za te lastnosti.
            
            
               Evropski odbor za standardizacijo (CEN) je septembra 2013 sprejel Evropski standard EN 15101-1 o toplotnoizolacijskih razsutih celuloznih proizvodih (LFCI). Vsebuje razvrstitve lastnosti proizvodov, na katere se nanaša, zlasti glede dveh njegovih bistvenih značilnosti, in sicer posedanja za vodoravne uporabe, podstrešja in tla, za katere je bilo uvedenih sedem razredov lastnosti, kot tudi kratkoročne absorpcije vode, za katero sta bila uvedena dva razreda lastnosti.
            
            
               Prva izmed teh razvrstitev, ki zadeva vodoravno posedanje, se razlikuje od prej uvedene v harmoniziranem standardu EN 14064-1, ki zajema nekatere toplotnoizolacijske proizvode iz mineralne volne. Glede na razpoložljive informacije ti obstoječi razredi ne zadostujejo za zadevne proizvode, saj povzroča celuloza kot osnovni material na splošno višje vodoravno posedanje. Iz tega razloga in za razširitev razvrstitve na celotno običajno območje delovanja v zvezi s to bistveno značilnostjo je bila razvrstitev razširjena, tako da zajema tudi višje ravni lastnosti; to je bilo izvedeno tako, da so bili navedeni prej uporabljeni razvrstitvi dodani štirje razredi. To ustreza praksam, ki se trenutno uporabljajo v nekaterih državah članicah.
            
            
               Druga razvrstitev v zvezi s kratkoročno absorpcijo vode se nanaša na običajne predvidene pogoje uporabe za toplotnoizolacijske proizvode na osnovi celuloze. Njihova uporaba pri možni prepustnosti vode ni predvidena. Da se prepreči nastanek prikrite mejne vrednosti za to lastnost, mora razvrstitev ostati odprta. To bi se doseglo tako, da se razvrstitvi, ki je vključena v standard EN 15101-1, kakor ga je sprejel Evropski odbor za standardizacijo (CEN) septembra 2013, doda en gornji razred. Za zadevne proizvode se je štelo potrebno to razvrstitev prilagoditi, da se zagotovi, da predvidena razvrstitev lastnosti glede kratkoročne absorpcije vode zajema vse ravni lastnosti za te proizvode. CEN trenutno pripravlja takšno novo različico standarda EN 15101-1.
            
            
               Če bi evropski organi za standardizacijo sami uvedli takšne nove razvrstitve v harmoniziran standard, bi bilo treba v skladu z Uredbo (EU) št. 305/2011 spremeniti mandat, kar pa ni bilo storjeno, zato se šteje za bolj primerno, da se izda ta osnutek delegirane uredbe.
            
            
               Ni se štelo za primerno, da bi se v področje uporabe osnutka uredbe vključile tudi druge razvrstitve lastnosti iz standarda EN 15101-1, saj se v skladu z Uredbo (EU) št. 305/2011 šteje, da so take razvrstitve iz harmoniziranih standardov, sklic na katere je bil objavljen v okviru Direktive 89/106/EGS v Uradnem listu Evropske unije, veljavne v okviru Uredbe (EU) 305/2011 brez dodatnih ukrepov.
            
            
               2.POSVETOVANJA PRED SPREJETJEM AKTA
            
            
               Osnutek uredbe je bil obravnavan na srečanju Svetovalne skupine za gradbeništvo 14. junija 2016 ter predložen v pisno posvetovanje s strokovnjaki med 31. majem in 28. junijem 2016. Pred tem so vse države članice imele možnost imenovati strokovnjake, ki bodo pri tem sodelovali. Poleg teh strokovnjakov so bile v posvetovanje vključene tudi druge zunanje zainteresirane strani. Dokumenti, obravnavani v Svetovalni skupini za gradbeništvo in pomembni za pisno posvetovanje, so bili istočasno poslani Evropskemu parlamentu in Svetu, kot je predvideno v skupnem dogovoru o delegiranih aktih. Ugotovitve, predstavljene v tem okviru, so bile upoštevane pri pripravi končne različice osnutka tega akta za posvetovanje med službami.
            
            
               3.PRAVNI ELEMENTI DELEGIRANEGA AKTA
            
            
               V skladu s členom 27 Uredbe (EU) št. 305/2011 se lahko določijo razredi lastnosti v zvezi z bistvenimi značilnostmi gradbenih proizvodov. V skladu s členom 27(1) in členom 60(f) se to lahko opravi z delegiranimi akti Komisije. V skladu s prvim pododstavkom člena 27(2) velja, da kadar Komisija določi take razrede, evropski organi za standardizacijo navedene razrede uporabijo v harmoniziranih standardih.
            
            
               V skladu s členom 2(7) Uredbe (EU) št. 305/2011 „razred“ pomeni območje ravni lastnosti gradbenega proizvoda od najnižje do najvišje vednosti. Uredba (EU) št. 305/2011 ne razlikuje med različnimi vrstami razredov. Razrede lastnosti, ki jih določi Komisija, in razrede, ki jih določijo evropski organi za standardizacijo, je zato treba priznavati in spoštovati na enak način.
            
            
               Če bi evropski organi za standardizacijo sami uvedli nove razvrstitve lastnosti v harmonizirane standarde, bi bilo treba v skladu z Uredbo (EU) št. 305/2011 spremeniti mandat, kar pa ni bilo storjeno, zato se šteje za bolj primerno, da se izda ta osnutek delegirane uredbe.
            
            
               Iz teh razlogov bi bilo treba sprejeti osnutek uredbe, da se določijo novi razredi lastnosti za toplotnoizolacijske razsute celulozne proizvode na podlagi evropskega standarda EN 15101-1.
            
            
               Osnutek uredbe je v skladu z načelom sorazmernosti. Pomeni olajšanje nekaterih težav zaradi vpliva Uredbe (EU) št. 305/2011 na določitev sistemov razvrščanja lastnosti gradbenih proizvodov in zato lahko koristi celotnemu evropskemu gradbenemu sektorju.
            
         
         
            
               DELEGIRANA UREDBA KOMISIJE (EU) …/…
            
            
               z dne 24.2.2017
            
            
               o razvrstitvi lastnosti vodoravnega posedanja in kratkoročne absorpcije vode za toplotnoizolacijske razsute celulozne proizvode na podlagi EN 15101-1 v skladu z Uredbo (EU) št. 305/2011 Evropskega parlamenta in Sveta
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS
                  2
                ter zlasti člena 27(1) Uredbe,
            
            
               ob upoštevanju naslednjega:
            
            
               (1)
                     Kadar Komisija ni določila razredov lastnosti v zvezi z bistvenimi značilnostmi gradbenih proizvodov v skladu s členom 27(2) Uredbe (EU) št. 305/2011, jih lahko določijo evropski organi za standardizacijo, vendar samo na podlagi spremenjenega mandata.
            
            
               (2)
                     Evropski standard EN 15101-1 o toplotnoizolacijskih razsutih celuloznih proizvodih (LFCI) vsebuje razvrstitve lastnosti glede dveh njegovih bistvenih značilnosti, in sicer posedanja za vodoravne uporabe, podstrešja in tla ter kratkoročne absorpcije vode. Te razvrstitve pomenijo korak naprej pri konsolidaciji notranjega trga za zadevne proizvode.
            
            
               (3)
                     Za navedene nove razvrstitve ni bil izdan spremenjen mandat.
            
            
               (4)
                     Zato bi bilo treba določiti nove sisteme razvrščanja za proizvode, ki jih zajema standard EN 15101-1 –
            
            
               SPREJELA NASLEDNJO UREDBO:
            
            
               Člen 1
            
            
               Lastnost toplotnoizolacijskih razsutih celuloznih proizvodov v zvezi z njihovima bistvenima značilnostma, ki sta posedanje za vodoravne uporabe, podstrešja in tla ter kratkoročna absorpcija vode, se razvrsti v skladu s sistemi razvrščanja iz Priloge.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 24.2.2017
            
            
               
                     Za Komisijo
               
            
         
         
            
               
                     Predsednik
                     Jean-Claude JUNCKER
               
            
         
         
            
                  
                     (1)
                  UL L 88, 4.4.2011, str. 5.
               
               
                  
                     (2)
                  UL L 88, 4.4.2011, str. 5.
               
            
      
    ---documentbreak--- 
      
         
         
            
               PRILOGA
            
            
               Tabela 1: Razredi glede posedanja za vodoravne uporabe, podstrešja in tla
            
            
                     
                        Razred 
                     
                  
                  
                     
                  
               
                     
                        SH 0 
                     
                  
                  
                     
                        Ni merljivega posedanja (≤ 1 %) 
                     
                  
               
                     
                        SH 5 
                     
                  
                  
                     
                        ≤ 5 % 
                     
                  
               
                     
                        SH 10 
                     
                  
                  
                     
                        ≤ 10 % 
                     
                  
               
                     
                        SH 15 
                     
                  
                  
                     
                        ≤ 15 % 
                     
                  
               
                     
                        SH 20 
                     
                  
                  
                     
                        ≤ 20 % 
                     
                  
               
                     
                        SH 25 
                     
                  
                  
                     
                        ≤ 25 % 
                     
                  
               
                     
                        SH 30 
                     
                  
                  
                     
                        > 25 % 
                     
                  
               
            
               Tabela 2: Razredi kratkoročne absorpcije vode
            
            
                     
                        Razred 
                     
                  
                  
                     
                  
               
                     
                        WS 1 
                     
                  
                  
                     
                        ≤ 1,0 kg/m2 
                     
                  
               
                     
                        WS 2 
                     
                  
                  
                     
                        ≤ 2,0 kg/m2
                     
                  
               
                     
                        WS 3
                     
                  
                  
                     
                        ≤ 2,0 kg/m2